
Астана қаласының «Ішкі саясат басқармасы» 
мемлекеттік мекемесінің қызметіндегі сыбайлас 
жемқорлық тәуекелдеріне жүргізілген ішкі талдау
 нәтижелері бойынша 
АНАЛИТИКАЛЫҚ АНЫҚТАМА


Астана қаласы						        «...» тамыз 2026 жыл

[bookmark: _GoBack]Жұмыс тобының құрамы: Астана қаласының «Ішкі саясат басқармасы» мемлекеттік мекемесі басшысының орынбасарлары Тайжанова А.Е. мен                 Байман И.А., әкімшілік-құқықтық және қаржы жұмысы бөлімінің басшысы Токобаева А.С., ақпараттық саясат бөлімінің басшысы Қадырбаева А.Қ. және үкіметтік емес секторымен жұмыс жөніндегі бөлімнің басшысы Қамзаева А.Б. Астана қаласының «Ішкі саясат басқармасы» мемлекеттік мекемесінің (бұдан әрі – Басқарма) қызметіндегі сыбайлас жемқорлық тәуекелдеріне 2026 жылдың                            I жартыжылдығы бойынша ішкі талдау жүргізді.
Сыбайлас жемқорлық тәуекелдеріне ішкі талдау Қазақстан Республикасының Конституциясына, 2015 жылғы 18 қарашадағы                                           № 410-V «Сыбайлас жемқорлыққа қарсы іс-қимыл туралы» Қазақстан Республикасының Заңына, Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы № 12 бұйрығымен бекітілген сыбайлас жемқорлық тәуекелдеріне ішкі талдау жүргізудің үлгілік қағидаларына, сондай-ақ Қазақстан Республикасының Сыбайлас жемқорлыққа қарсы іс-қимыл агенттігі 2021 жылғы 7 сәуірде бекіткен сыбайлас жемқорлық тәуекелдеріне ішкі талдау жүргізу жөніндегі әдістемелік ұсынымдарға сәйкес жүргізілді.
Басқарма өз қызметінде Қазақстан Республикасының Конституциясын, Қазақстан Республикасының Бюджет кодексін, 2020 жылғы 29 маусымдағы                           № 350 Қазақстан Республикасының Әкімшілік рәсімдік-процестік кодексін, Қазақстан Республикасының 2001 жылғы 23 қаңтардағы № 148-II «Қазақстан Республикасындағы жергілікті мемлекеттік басқару және өзін-өзі басқару туралы», 2015 жылғы 4 желтоқсандағы № 434-V «Мемлекеттік сатып алу туралы»,                     2003 жылғы 19 желтоқсандағы № 508 «Жарнама туралы», 2007 жылғы                               4 маусымдағы № 258 «Қазақстан Республикасының мемлекеттік рәміздері туралы», 1999 жылғы 23 шілдедегі № 451-I «Бұқаралық ақпарат құралдары туралы»,                     2001 жылғы 16 қаңтардағы № 142 «Коммерциялық емес ұйымдар туралы»,                   2015 жылғы 18 қарашадағы № 410-V «Сыбайлас жемқорлыққа қарсы іс-қимыл туралы», 2001 жылғы 16 қаңтардағы № 142-II «Үкіметтік емес ұйымдар туралы», 2002 жылғы 15 шілдедегі № 344 «Саяси партиялар туралы», 2020 жылғы                          25 мамырдағы № 333 «Қазақстан Республикасында бейбіт жиналыстарды ұйымдастыру және өткізу тәртібі туралы», 2015 жылғы 23 қарашадағы                                   № 416-V «Мемлекеттік қызмет туралы», 2008 жылғы 20 қазандағы                                   № 70-IV «Қазақстан халқы Ассамблеясы туралы», 2018 жылғы 27 сәуірдегі                             № 149-VI «Қазақстан халқы Ассамблеясы туралы» Қазақстан Республикасының Заңына өзгерістер мен толықтырулар енгізу туралы заңдарын, сондай-ақ Астана қаласы әкімдігінің 2022 жылғы 5 қазандағы № 01-2780 қаулысымен бекітілген Ережені басшылыққа алады.
           1. Басқарманың негізгі қызметі – Астана қаласында қоғамдық-саяси тұрақтылықты нығайтуға, этносаралық және конфессияаралық келісімді қамтамасыз етуге, елорда тұрғындары арасында әлеуметтік оптимизмді қалыптастыруға, сондай-ақ азаматтық қоғам институттарын қолдау мен дамытуға және Астана қаласының ақпараттық кеңістігінің бәсекеге қабілеттілігін арттыруға бағытталған ішкі мемлекеттік саясатты тиімді іске асыру.
Басқарманың нормативтік құқықтық актілеріне сыбайлас жемқорлық тәуекелдеріне ішкі талдау жүргізу барысында жұмыс тобы тарапынан сыбайлас жемқорлық тәуекелдері анықталмады. Сондай-ақ Басқарманың ішкі құжаттарында сыбайлас жемқорлық тәуекелдері белгіленбеді.

2. Персоналды басқаруға байланысты сыбайлас жемқорлық тәуекелдері.

2026 жылғы тамыз айындағы жағдай бойынша Басқарманың штаттық саны 23 бірлікті құрайды, нақты саны – 19 бірлік.
2026 жылдың 1 қаңтарынан 1 тамызына дейін келесі кадрлық өзгерістер болды:
· Қоғамдық-саяси және әлеуметтік жарнама бөлімі бас маманының 1 бірлігі қысқартылды (өз еркімен, басқа жұмысқа ауысуына байланысты жұмыстан босатылды);
· Үкіметтік емес сектордың жұмысымен айналысу бөлімі бас маманының     1 бірлігі қысқартылды (өзге себептерге байланысты жұмыстан босатылды);
· Астана қаласы Қазақстан халқы Ассамблеясы хатшылығының 1 бас маманы жұмыстан босатылды (өзге себептерге байланысты);
· Басқарма басшысының орынбасары – Астана қаласы Қазақстан халқы Ассамблеясы хатшылығының меңгерушісі зейнетке шықты;
· Басқарма басшысының 1 орынбасары басқа лауазымға ауыстырылды;
· Басқарма басшысы басқа лауазымға ауыстырылды.

Теріс негіздер бойынша жұмыстан босатылған қызметкерлер тіркелмеді.
Жұмыстан шығуға әкелген тәртіптік құқықбұзушылық фактілері де анықталмады.

Қызметкерлердің алмасуының талдау.
2026 жылдың қаңтар айынан тамыз айына дейін бос әкімшілік лауазымға                4 конкурс өткізілді. Келесі лауазымдарға жұмысқа қабылданғандар:
· Қоғамдық-саяси жұмыс және әлеуметтік жарнама бөлімінің бас маманы, D-О-4 санаты лауазымына – 2 конкурс қорытындысы бойынша;
· Басқарма басшысы лауазымына – D-О-1 санаты;
· Әкімшілік-құқықтық және қаржылық жұмыс бөлімінің бас маманы,               D-О-4 санаты лауазымына.

Сонымен қатар, Басқарманың екі қызметкері бала күтімі бойынша демалыста.


Бақылау және тәртіптік шаралар.
Басқарманың мемлекеттік қызметшілеріне қатысты жағымсыз жарияланымдарды анықтау тұрғысынан бұқаралық ақпарат құралдарына мониторинг жүргізілді.
Талдау нәтижесінде теріс материалдар анықталмады.
Теріс себептермен жұмыстан шығарылған қызметкерлер тіркелмеді.

3. Мүдделер қақтығысына байланысты сыбайлас жемқорлық тәуекелдері.
Қазақстан Республикасының 2015 жылғы 23 қарашадағы                                 № 416-V «Қазақстан Республикасындағы мемлекеттік қызмет туралы» Заңының                   1-бабының 17) тармақшасына сәйкес, мүдделер қақтығысы – бұл мемлекеттік қызметкердің жеке мүдделері мен оның лауазымдық өкілеттіктері арасындағы қарама-қайшылық, мұндай жағдайда мемлекеттік қызметкердің жеке мүдделері оның лауазымдық міндеттерін орындамауына немесе дұрыс орындамауына әкелуі мүмкін.
Мемлекеттік қызметте мүдделер қақтығысының алдын алу және оны шешу сыбайлас жемқорлыққа қарсы негізгі механизмдердің бірі.
Басқармада мемлекеттік басқару функцияларын жүзеге асыруға және жақын туыстарға немесе Басқарма мемлекеттік қызметкерінің жеке мүддесі бар басқа тұлғаларға қатысты кадрлық шешімдер қабылдауға қатысатын қызметкерлер анықталмады.

	4. Мемлекеттік қызметтер көрсетуге байланысты сыбайлас жемқорлық тәуекелдері.
Басқарма мемлекеттік қызметтер көрсетпейді.

5. Рұқсат беру (хабарлама) функцияларын жүзеге асыруға байланысты сыбайлас жемқорлық тәуекелдері.
Қазақстан Республикасының 2020 жылғы 25 мамырдағы № 333 «Қазақстан Республикасында бейбіт жиналыстарды ұйымдастыру және өткізу тәртібі туралы» Заңына сәйкес, Басқарма бейбіт жиналыстар, митингілер, шеру, пикет және демонстрациялар өткізуге рұқсат алу жөніндегі өтініштерді, сондай-ақ мәдени-бұқаралық іс-шараларын ұйымдастыруға арналған өтініштерді қарастырады. Қоғамдық орындарда (саябақтар), мәдениет ескерткіштері мен монументтерге, ғимараттар мен құрылыстарға, сондай-ақ Астана қаласының көшелерінде.

6. Бақылау функцияларын жүзеге асыруға байланысты сыбайлас жемқорлық тәуекелдері.
Бақылау функцияларын жүзеге асыру аясында Басқарма келесі бағыттар бойынша қызмет атқарады:
· саяси партиялар мен үкіметтік емес ұйымдардың қызметін талдау, жалпы үрдістерді анықтау және қоғамдық-саяси жағдайдың болашағын болжау;
· мәдени-бұқаралық іс-шараларын қоғамдық орындарда ұйымдастыруға арналған өтініштерді қарастыру: саябақтар, мәдениет ескерткіштері мен монументтер маңы, көшелер және Астана қаласындағы басқа да ашық алаңдар;
· этносаралық төзімділік пен қоғамдық келісімді нығайту мәселелері бойынша мемлекеттік органдармен, азаматтық қоғам институттарымен және халықаралық ұйымдармен өзара әрекеттесу.

Аталған функцияларды тиімді жүзеге асыру мақсатында Басқарма мүдделі мемлекеттік және жергілікті атқарушы органдармен өзара әрекеттеседі. Жүргізілген талдау нәтижесі бойынша барлық лауазымды тұлғалардың әрекеттері 2014 жылғы 5 шілдедегі № 235-V ҚР ЗРК «Әкімшілік құқықбұзушылықтар туралы» Қазақстан Республикасының Кодексі талаптарына сәйкес жүзеге асырылатыны анықталды.	

7. Ұйымдастырушылық-басқарушылық қызметтен туындайтын басқа да мәселелерді жүзеге асыруға байланысты сыбайлас жемқорлық тәуекелдері.
7.1. Жеке және заңды тұлғалардың өтініштерін талдау.
Талдау кезеңінде (01.01.2026–01.09.2026) Басқармаға 1 481 өтініш түсті.
Талдау барысында анықталғандай, жеке тұлғалар Басқармаға келесі мәселелер бойынша жүгінеді: бейбіт митингілер мен пикеттерді өткізу мәселесі бойынша – 684 өтініш (80,9%); БАҚ-та жариялау мәселесі бойынша – 61 өтініш (7,2%); үкіметтік емес сектормен жұмыс бойынша – 77 өтініш (9,1%); Қазақстан халқы Ассамблеясы бойынша – 24 өтініш (2,8%).
Түскен өтініштерге тиісті жауаптар берілген, олар бойынша шағым тіркелмеген.
Түскен барлық өтініштер Басқарма қызметкерлерінің сыбайлас жемқорлық құқықбұзушылық фактілерін қамтитын ақпарат бар-жоғын анықтау үшін зерттеледі.
Басқарманың ұйымдастырушылық-басқарушылық қызметінен туындайтын басқа да мәселелерді жүзеге асыруға байланысты сыбайлас жемқорлық тәуекелдері анықталмады.

8. Қаржы-шаруашылық қызметке байланысты сыбайлас жемқорлық тәуекелдері.
Бюджеттік қаражаттарды жоспарлау және пайдалану.
Басқармада 5 жұмысшы бюджеттік бағдарлама бар:
	1. ﻿﻿﻿﻿﻿﻿001 «Мемлекеттік, ішкі саясатты жергілікті деңгейде жүзеге асыру қызметтері». Аталған бағдарлама бойынша бюджет қаражатын жоспарлау Басқарма қызметкерлерінің бекітілген жалақы мөлшеріне (жалақы қоры), бекітілген тарифтерге (байланыс қызметтері, Басқарма қызметкерлерін орналастыруға арналған кеңсе ғимараттарын жалға алу), баға және коммерциялық ұсыныстарға (тауарлық-материалдық қорларды сатып алу: картридждер, қағаз, басқа кеңсе тауарлары; үкіметтік емес ұйымдар аясындағы іс-шараларды ұйымдастыру; әлеуметтік зерттеулер жүргізу; әлеуметтік жарнамаларды орналастыру қызметтері) негізделген;
	2. ﻿﻿﻿007 «Мемлекеттік органның капиталық шығындары». Аталған бағдарлама бойынша жоспарлау баға және коммерциялық ұсыныстарға негізделіп, жобалардың құны есептелетін қазіргі стандарттар мен ережелерге, сондай-ақ нормативтік-техникалық құжаттама талаптарына сәйкес жүзеге асырылады;
	3. 005 «Мемлекеттік ақпараттық саясатты жүзеге асыру қызметтері». Аталған бюджеттік бағдарлама бойынша жоспарлау Астана қаласындағы БАҚ-та мемлекеттік ақпараттық саясатты жүргізу үшін сатып алынатын қызметтердің құнын анықтау жөніндегі бекітілген әдістемеге сәйкес жүзеге асырылады;
	4. ﻿﻿﻿013 «Республикалық маңызы бар қала - Астана қаласының, Қазақстан халқы Ассамблеясының қызметін қамтамасыз ету». Аталған бағдарлама бойынша бюджет қаражатын жоспарлау Астана қаласы әкімдігінің қарамағындағы «Қоғамдық келісім» КММ қызметкерлерінің бекітілген жалақы мөлшеріне (жалақы қоры), бекітілген тарифтерге (байланыс қызметтері, қызметкерлерді орналастыруға арналған кеңсе ғимараттарын жалға алу), баға және коммерциялық ұсыныстарға (тауарлық-материалдық қорларды сатып алу: картридждер, қағаз, басқа кеңсе тауарлары; Ассамблея қызметін қамтамасыз ету аясындағы іс-шараларды ұйымдастыру; этномәдени және басқа қоғамдық бірлестіктер мен ұйымдарды Ассамблея мақсаттарын жүзеге асыруға бағытталған жұмыстарда қолдау көрсету) негізделген.
5. 032 «Қарамағындағы мемлекеттік мекемелер мен ұйымдардың капиталық шығындары». Аталған бюджеттік бағдарлама қарамағындағы мемлекеттік мекемелер мен ұйымдарды материалдық-техникалық жабдықтармен қамтамасыз етуге арналған.

	2026 жылдың 6 айы бойынша бюджет қаражаттарын игеру деңгейі                   94,6% құрады.
Басқарманың қызметіндегі сыбайлас жемқорлық тәуекелдеріне ішкі талдау жүргізу барысында Басқарманың қаржы-шаруашылық қызметіне байланысты сыбайлас жемқорлық тәуекелдері анықталмады.

	Жасырын мемлекеттік қызметтер.
	Басқарманың қызметіндегі сыбайлас жемқорлық тәуекелдеріне ішкі талдау жүргізу барысында жасырын мемлекеттік қызметтер анықталмады.

Ағымдағы жылдың бірінші жартыжылдығында уәкілетті мемлекеттік органдар тарапынан жоспарлы және жоспардан тыс бақылау (қадағалау) шаралары өткізілмеді.

